Koronaviruspandemian 2019– tapahtumahistoria
Heinäkuu 2021

Päätapahtumat:
Suomessa todettujen tartuntojen määrä kasvaa todella nopeasti kesäkuun alhaisimmista lukemista (noin 50) aina heinäkuun huippulukemiin 794 (heinäkuun 31.). Niin sanottu neljäs aalto alkaa. Koska tartuntoja todetaan lähinnä nuorilla, ja koska rokotettujen osuus on korkea, rajoituksia ei kuitenkaan lisätä samassa määrin kuin aiemmin.
Sosiaali- ja terveysministeriö harkitsee rokotusvälin lyhentämistä 12 viikosta 8-10 viikkoon. Muun muassa Helsingissä tämä tulee mahdolliseksi heinäkuun lopulla.
Israel alkaa ensimmäisenä valtiona tarjoamaan kolmatta rokoteannosta.
1. heinäkuuta Maailman terveysjärjestö Who varoittaa koronan uudesta aallosta Euroopassa.
2. heinäkuuta Terveyden ja hyvinvoinnin laitosksen (THL) mukaan ikääntyneet ja riskiryhmäläiset saavat riittävän suojan vasta toisen rokoteannoksen jälkeen.
3. heinäkuuta Imatran Superpesis-joukkueessa koronatartunta, ilmoittaa Pesäpalloliitto.  Uusia tartuntoja todettiin 192.
4. heinäkuuta Uusia tartuntoja todettiin 91.  Yhdysvaltain itsenäisyyspäivä. Presidentti Joe Biden oli asettanut 70,0 % rajan rokotekattavuudelle itsenäisyyspäivälle, jota ei tavoitettu (kahden annoksen saaneita n. 56 %).
5. heinäkuuta Uutistoimisto AP raportoi, että Indonesiassa kymmeniä koronaan sairastuneita ihmisiä kuoli julkisessa sairaalassa, kun keskushuollon happi loppui.
AFP uutisoi Luxemburgin pääministerin Xaviel Bettelin olevan sairaalahoissa koronaviruksen vuoksi.
6. heinäkuuta Eduskunta hyväksyy matkustus- ja rajatestausmallin tiukennuksen (joka astuu voimaan 12. heinäkuuta), jatkossa vapaan matkustamisen rajana on alle 10,0 ilmaantuvuusluku kohdemaassa. Aikaisempi raja oli 25,0. Husin infektioylilääkäri Asko Järvinen sanoo siellä sairaalahoitoon joutuvien koronapotilaiden olevan lähes kaikkien rokottamattomia.  Pääkaupunkiseudun kokoontumisrajoituksia jatketaan 10. elokuuta asti.
Suomessa ensimmäisen koronarokotteen saaneiden määrä ylittää 60 % rajan.
7. heinäkuuta Suomalainen koronavirusrokotetta kehittävä yritys Rokote Laboratories Finland on saanut yhteensä yhdeksän miljoonan euron rahoituksen nenäsumutteena annosteltavan koronavirusrokotteen kehittämiseen.  Tampereella rokoteajanvaraus aukeaa kaikille jotka ovat oikeutettuja rokotteeseen.  Sydneyn koronasulkua päätetään jatkaa viikolla.
8. heinäkuuta Japani julistaa pääkaupunki Tokion heinä-elokuun olympialaisten ajaksi hätätilaan koronapandemian vuoksi. Olympiajärjestäjät epäävät yleisöltä kokonaan pääsyn tapahtumapaikoille.  Business Finland perii koronatukia takaisin noin 740 000 euroa.
Yhdysvaltain tartuntatautiviraston mukaan deltavariantti on noussut Yhdysvalloissa vallitsevaksi koronavirusmuunnokseksi.
9. heinäkuuta Pfizer aikoo pyytää Yhdysvaltain viranomaisia hyväksymään koronavirusrokotteen kolmannen annoksen.  Itä-Uusimaa siirtyi takaisin koronavirusepidemian kiihtymisvaiheeseen.  Euroopan lääkevirasto (Ema) totesi, että koronavirusrokotteiden ja harvinaisten sydänlihas- ja sydänpussitulehdusten välillä on mahdollisesti yhteys. Rokotteet, jotka saattavat Eman mukaan aiheuttaa harvinaisia tulehduksia, ovat Pfizerin ja Biontechin sekä Modernan rokotteet.  Saksalaisen Der Spiegel -aikakauslehden vertailun mukaan, Suomi on koronapandemiasta parhaiten selviytynyt maa. Vertailussa oli 154 valtiota. Thaimaa ottaa käyttöön ulkonaliikkumiskiellon. Malta sulkee rajansa matkailijoilta joita ei ole täysin rokotettu.
THL raportoi EM-turnauksen kisaturistien tautitapausten olevan 91 prosenttisesti deltamuunnosta.
Eurostat raportoi, että EU:n väkiluku pieneni 0,3 miljoonalla. Eurostat arvioi, että ilman koronapandemiaa, väkiluku olisi kasvanut.
10. heinäkuuta Kuuba on ensimmäisenä Latinalaisen Amerikan maana kehittänyt oman koronarokotteen. Maa ilmoitti, että se on hyväksynyt kotimaisen Abdala-rokotteen hätäkäyttöön. Norja tiukentaa matkustus­kriteereitään osalle Suomesta tuleville. EU:n aikuisista vähintään 70 prosenttia on rokotettu heinäkuun loppuun mennessä, ilmoittaa Euroopan komission puheenjohtaja Ursula von der Leyen.
11. heinäkuuta Belgiassa koronaan kuollut nainen kantoi kahta eri virusvarianttia.
12. heinäkuuta Israel ilmoitti alkavansa tarjota kolmannen annoksen Pfizerin ja Biontechin kehittämää koronavirusrokotetta riskiryhmiin kuuluville aikuisille, joilla immuunijärjestelmä on  heikko. Ranskan presidentti Emmanuel Macron ilmoittaa rokotusten tulevan pakollisiksi terveydenhuollon ammattilaisille syyskuusta alkaen. Myös Kreikka ilmoittaa vastaavanlaisesta päätöksestä.
13. heinäkuuta Irakissa ainakin 52 ihmistä on kuollut sairaalan koronaosaston tulipalossa.  Lääkärit ilman rajoja -järjestö kampanjoi koronarokotteiden patenttisuojien purkamisen puolesta. Järjestön mukaan patenttisuojan poistuminen toisi tilanteeseen parannusta.  Yhdysvaltain elintarvike- ja lääkevirasto (FDA) on lisännyt Johnson & Johnsonin koronarokotteen varoituslistaan maininnan Guillain-Barrén oireyhtymästä.
14. heinäkuuta EU:n koronatodistus ja todistus sairastetusta koronataudista tulee saatavaille Omakanta-palvelussa. Suomessa todetaan kaksi kuolemantapausta (THL uutisoi tapaukset viikon välein keskiviikkoisin)
15. heinäkuuta Helsingissä ei enää tarvitse varata aikaa koronarokotukseen. Venäläinen uutissivusto Tass uutisoi Venäjän ostaneen mm. Suomelta lisähappea.
16. heinäkuuta THL uutisoi että Suomessa on annettu viisi miljoonaa koronarokotetta. Yli 16-vuotiaista ensimmäisen rokotuksen on saanut jo yli 75 prosenttia Suomen väestöstä.
17. heinäkuuta Britannian terveysministeri Sajid Javid kertoo Twitterissä, että hänellä on todettu koronatartunta.
18. heinäkuuta Suomessa todetaan 180 uutta tartunaa, rikkoen sadan tuhannen rajan. Ranskan eurooppaministeri Clement Beaune kertoo EU:n ohittaneen rokotuskattavuudessa pitkään edellä olleen Yhdysvallat lukemien ollessa 55,5 ja 55,4 %.
19. heinäkuuta Englannissa puretaan suurin osa rajoituksista. Päivästä käytetään nimitystä "Vapauden päivä" (eng. Freedom day). Terveysviranomaiset kuitenkin kritisoivat rajoitusten.  purkua. Suomen ja Norjan raja avautuu täysimääräisesti. HUS:n kertoo juhannusviikolla otettujen koronatapausten olleen yli 90 prosenttisesti deltavarianttia. Taiwan ilmoittaa ottavansa hätäkäyttöön oman rokoteensa, jonka testaus on vielä kesken.
Keskeiset pörssi-indeksit tippuvat 2-3 % uuden maailmanlaajuisen korona-aallon pelon myötä. Australiassa Victorian koronasulkua päätetään jatkaa. Kyproksella jopa 2 500 mielenosoittajaa tunkeutuu Sigma TV:n asemalle.
20. heinäkuuta Helsinkiläiset voivat aikaistaa toisen koronarokotteen ottamista. Aikaisemman 12 viikon välin sijaan tehosteannoksen voi ottaa jo kahdeksan viikon jälkeen. Venäjällä raportoitujen tapausten määrä ylittää kuuden miljoonan rajan. Yhdysvaltalaisraportin mukaan Intian koronakuolemien todellinen määrä on jopa kymmenkertainen ilmoitetusta 415 000:sta (n. neljä miljoonaa) . Pirkanmaa sirtyy epidemian kiihtymisvaiheeseen. STM kehottaa rokotusvälin lyhentämistä jos rokotteita uhkaa jäädä käyttämättä.
Kainuu siirtyy kiihtymisvaiheeseen.
THL:n Mika Salmisen mukaan (MTV:n haastattelussa) Suomi on nyt ns. neljännessä aallossa.
21. heinäkuuta Ranskassa ns. terveyspassi otetaan käyttöön - terveyspassia tarvitaan mm. kaikkiin yli 50 hengen tapahtumiin. Terveyspassia vastaan protestoi yli 100 000 ihmistä ympäri maata. Espanjassa matkailijoille vuokrattavien asuntojen ja talojen varaukset ylittävät pandemiaa edeltävän ajan, kertoo maan johtava varaussivusto Rentalia.
THL julkistaa FinSote 2020 -tutkimuksen (aikaisempi vuodelta 2017-2018, ennen pandemiaa). Kielteisimmät muutokset havaittiin korkeasti koulutetuilla naisilla, joilla sekä psyykkinen kuormittuneisuus että itsemurha-ajatukset lisääntyivät. Terveyspalvelujen käyttö mielenterveyteen liittyvien ongelmien vuoksi on lisääntynyt koko väestössä ja etenkin 30–39 -vuotiailla. Psyykkinen kuormittavuus kasvoi kaikissa ikärymissä muutamilla prosenteilla.
22. heinäkuuta Kiina torjuu Maailman terveysjärjestön WHO:n suunnitelman jatkaa koronaviruksen alkuperän tutkimista Kiinassa. Pirkanmaalla voi aikaistaa koronarokotuksen toista annosta.  Satakunta siirtyy kiihtymisvaiheeseen.
Tampereella alkaa kolmipäiväinen Tammerfest, jonka myötä korona leviää etenkin nuorten keskuudessa.
23. heinäkuuta (pandemian 500. päivä) Euroopan lääkevirasto (EMA) myöntää luvan käyttää yhdysvaltalaisen lääkeyhtiö Modernan Spikevax-koronarokotetta 12-17 -vuotiaiden lasten ja nuorten rokottamiseen.
Eduskunnan oikeusapumies toteaa THL:n ja STM:n rikkoneen lakia 65-69 -vuotiaiden rokottamisessa Astra Zenecan rokotteella.
24. heinäkuuta Launtaina useissa paikoissa ympäri maailman järjestetään protesteja rajoituksia, rokotepasseja ja pakkorototuksia vastaan. Esimerkiksi Kreikan Ateenassa mielenosoittajia oli noin 4 000, ja Australian Sydneyssä 3 500.
25. heinäkuuta Suomessa 1. koronarokotteen on saanut yli 65 % suomalaisista.
26. heinäkuuta Ranskan parlamentti hyväksyy lakiesityksen, jonka myötä koronavirusrokotuksesta tulee pakollisia terveydenhuollon työntekijöille. Matkustaminen Suomeen vapautuu huomattavasti. Täysin rokotetut saavat saapua mistä tahansa päin maailmaa, ja Euroopasta jos maa ei ole ns. riskimaa. Pohjois-Savo siirtyy koronaepidemian kiihtymisvaiheeseen
27. heinäkuuta Olympiakaupunki Tokiossa todetaan päiväkohtainen ennätys tartuntoja (2 848)
28. heinäkuuta Norja siirtää rajoitusten purkua. Kela uutisoi sairauspäivärahojen käsittelyn ruuhkautuneen pahasti, kesäkuussa jonossa oli jopa 55 000 hakemusta. Pirkanmaalla rikkoituu päiväkohtainen ennätys tapausten määrässä (93 kpl).
29. heinäkuuta STM varoittaa syksyn lähiopetuksen olevan vaarassa. Opetusministeri Li Anderssonin (vas.) mielestä etäopetuksen tulee olla viimesijainen keino koronapandemian hoidossa. Israel ryhtyy ensimmäisenä valtiona tarjoamaan kolmatta rokoteannosta. Maailmassa annettujen koronarokotteiden yhteismäärän raportoidaan ylittäneen neljän miljardin rajan.
30. heinäkuuta Yhdysvaltain tautiviraston (CDC) raportti kertoo delta-variantin olevan yhtä tarttuva kuin vesirokko. Kolmasosa suomen väestöstä on saanut myös toisen rokoteannoksen (34,0 %)
31. heinäkuuta Ehdotus koronarokotusten laajentamisesta 12–15-vuotiaille kerrotaan saaneen laajan kannatuksen lausuntakierroksella. Eri puolilla Ranskaa jopa 200 000 ihmistä protestoi koronapassia ja rajoituksia vastaan.